
	Tifsira tas-simboli użati

		*	Proċedura ta’ konsultazzjoni
	***	Proċedura ta’ approvazzjoni
	***I	Proċedura leġiżlattiva ordinarja (l-ewwel qari)
	***II	Proċedura leġiżlattiva ordinarja (it-tieni qari)
	***III	Proċedura leġiżlattiva ordinarja (it-tielet qari)

(It-tip ta’ proċedura jiddependi mill-bażi legali proposta mill-abbozz ta’ att.)







	Emendi għal abbozz ta’ att

	Emendi tal-Parlament f’żewġ kolonni

It-tħassir huwa indikat permezz tat-tipa korsiva u grassa fil-kolonna tax-xellug. Is-sostituzzjoni hija indikata permezz tat-tipa korsiva u grassa fiż-żewġ kolonni. It-test ġdid huwa indikat permezz tat-tipa korsiva u grassa fil-kolonna tal-lemin.

L-ewwel u t-tieni linji tal-intestatura ta’ kull emenda jidentifikaw il-parti tat-test ikkonċernata fl-abbozz ta’ att inkwistjoni. Meta emenda tirrigwarda att eżistenti, li l-abbozz ta’ att ikollu l-ħsieb li jemenda, l-intestatura jkun fiha wkoll it-tielet u r-raba’ linji li jidentifikaw rispettivament l-att eżistenti u d-dispożizzjoni kkonċernata f’dak l-att. 

Emendi tal-Parlament li jieħdu l-forma ta’ test konsolidat

Il-partijiet ġodda tat-test huma indikati permezz tat-tipa korsiva u grassa. Il-partijiet imħassra tat-test huma indikati permezz tas-simbolu ▌ jew huma ingassati. Is-sostituzzjoni tintwera billi jiġi indikat permezz tat-tipa korsiva u grassa t-test il-ġdid u billi jitħassar jew jiġi ingassat it-test sostitwit. 
	Bħala eċċezzjoni, it-tibdil ta’ natura strettament teknika magħmul mis-servizzi fil-preparazzjoni tat-test finali mhuwiex indikat.

ABBOZZ TA’ RIŻOLUZZJONI LEĠIŻLATTIVA TAL-PARLAMENT EWROPEW
dwar il-proposta għal regolament tal-Parlament Ewropew u tal-Kunsill li jemenda r-Regolament (UE) Nru 1026/2012 dwar ċerti miżuri għall-fini ta’ konservazzjoni tal-istokkijiet tal-ħut fir-rigward tal-pajjiżi li jippermettu sajd mhux sostenibbli
(COM(2024)0407 – C10‑0098/2024 – 2024/0224(COD))
(Proċedura leġiżlattiva ordinarja: l-ewwel qari)
Il-Parlament Ewropew,
–	wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2024)0407),
–	wara li kkunsidra l-Artikolu 294(2) u l-Artikolu 43(2) tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C10‑0098/2024),
–	wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,
–	wara li kkunsidra l-opinjoni tal-Kumitat Ekonomiku u Soċjali Ewropew ta’ xx xx ta’ Diċembru 2025[footnoteRef:1], [1:  ĠU C xxx ta’ 3.12.2024, ELI: xx.] 

–	wara li kkunsidra l-Artikolu 60 u l-Artikolu 41 tar-Regoli ta’ Proċedura tiegħu,
–	wara li kkunsidra r-rapport tal-Kumitat għas-Sajd (A10‑0000/2024),
1.	Jadotta l-pożizzjoni fl-ewwel qari li tidher hawn taħt;
2.	Jitlob lill-Kummissjoni terġa’ tirreferi l-kwistjoni lill-Parlament jekk tibdel il-proposta tagħha, temendaha b’mod sustanzjali jew ikollha l-ħsieb li temendaha b’mod sustanzjali;
3.	Jagħti istruzzjonijiet lill-President tiegħu sabiex tgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.





<RepeatBlock-Amend><Amend>Emenda		<NumAm>1</NumAm>
<DocAmend>Proposta għal regolament</DocAmend>
<Article>Premessa 1</Article>
	

	Test propost mill-Kummissjoni
	Emenda

	(1)	F’konformità mal-Konvenzjoni tan-Nazzjonijiet Uniti dwar il-Liġi tal-Baħar tal-10 ta’ Diċembru 19821 (UNCLOS, United Nations Convention on the Law of the Sea) u mal-Ftehim fuq l-implimentazzjoni tad-dispożizzjonijiet tal-Konvenzjoni tan-Nazzjonijiet Uniti fuq il-Liġi tal-Baħar tal-10 ta’ Diċembru 1982 dwar il-konservazzjoni u l-amministrazzjoni ta’ ħażniet ta’ ħut li jpassi f’żona limitata (straddling) u ħażniet ta’ ħut li jpassi ħafna (highly migratory) tal-4 ta’ Awwissu 19952 (UNFSA), il-ġestjoni ta’ ċerti stokkijiet ta’ ħut li jpassi f’żona limitata u li jpassi ħafna teħtieġ il-kooperazzjoni tal-pajjiżi kollha li l-flotot tagħhom jisfruttaw dawk l-istokkijiet.
	(1)	F’konformità mal-Konvenzjoni tan-Nazzjonijiet Uniti dwar il-Liġi tal-Baħar tal-10 ta’ Diċembru 19821 (“UNCLOS”) u mal-Ftehim fuq l-implimentazzjoni tad-dispożizzjonijiet tal-Konvenzjoni tan-Nazzjonijiet Uniti fuq il-Liġi tal-Baħar tal-10 ta’ Diċembru 1982 dwar il-konservazzjoni u l-amministrazzjoni ta’ ħażniet ta’ ħut li jpassi f’żona limitata (straddling) u ħażniet ta’ ħut li jpassi ħafna (highly migratory) tal-4 ta’ Awwissu 19952 (“UNFSA”), il-ġestjoni ta’ ċerti stokkijiet ta’ ħut li jpassi f’żona limitata u li jpassi ħafna teħtieġ il-kooperazzjoni tal-pajjiżi kollha li l-flotot tagħhom jisfruttaw dawk l-istokkijiet. Tali kooperazzjoni tista’ tiġi stabbilita fil-qafas tal-organizzazzjonijiet reġjonali tal-ġestjoni tas-sajd (“RFMOs”) jew, meta l-RFMOs ma jkollhom l-ebda kompetenza għall-istokk inkwistjoni, permezz ta’ arranġamenti ad hoc fost il-pajjiżi li jkollhom interess fis-sajd ikkonċernat.

	__________________
	__________________

	1 Il-Konvenzjoni tan-Nazzjonijiet Uniti dwar il-Liġi tal-Baħar (ĠU L 179, 23.6.1998, p. 3, ELI: http://data.europa.eu/eli/convention/1998/392/oj.
	1 Il-Konvenzjoni tan-Nazzjonijiet Uniti dwar il-Liġi tal-Baħar, ĠU L 179, 23.6.1998, p. 3, ELI: http://data.europa.eu/eli/convention/1998/392/oj.

	2 Il-Ftehim fuq l-implimentazzjoni tad-dispożizzjonijiet tal-Konvenzjoni tan-Nazzjonijiet Uniti fuq il-Liġi tal-Baħar tal-10 ta’ Diċembru 1982 dwar il-konservazzjoni u l-amministrazzjoni ta’ ħażniet ta’ ħut li jpassi f’żona limitata (straddling) u ħażniet ta’ ħut li jpassi ħafna (highly migratory) (ĠU L 189, 3.7.1998, p. 17).
	2 Il-Ftehim fuq l-implimentazzjoni tad-dispożizzjonijiet tal-Konvenzjoni tan-Nazzjonijiet Uniti fuq il-Liġi tal-Baħar tal-10 ta’ Diċembru 1982 dwar il-konservazzjoni u l-amministrazzjoni ta’ ħażniet ta’ ħut li jpassu f’żona limitata (straddling) u ħażniet ta’ ħut li jpassu ħafna (highly migratory), ĠU L 189, 3.7.1998, p. 17.


Or. <Original>{EN}en</Original>
</Amend>
<Amend>Emenda		<NumAm>2</NumAm>
<DocAmend>Proposta għal regolament</DocAmend>
<Article>Premessa 2</Article>
	

	Test propost mill-Kummissjoni
	Emenda

	(2)	Ir-Regolament (UE) Nru 1026/20123 tal-Parlament Ewropew u tal-Kunsill jistabbilixxi qafas li jippermetti l-identifikazzjoni u l-adozzjoni ta’ miżuri fir-rigward tal-pajjiżi terzi li jonqsu milli jikkooperaw u li jippermettu sajd mhux sostenibbli ta’ stokk ta’ interess komuni għall-Unjoni.
	(Ma taffettwax il-verżjoni Maltija.)	 

	__________________
	 

	3 Ir-Regolament (UE) Nru 1026/2012 tal-Parlament Ewropew u tal-Kunsill tal-25 ta’ Ottubru 2012 dwar ċerti miżuri għall-iskop tal-konservazzjoni tal-istokkijiet tal-ħut fir-rigward ta’ pajjiżi li jippermettu sajd mhux sostenibbli (ĠU L 316, 14.11.2012, p. 34, ELI: http://data.europa.eu/eli/reg/2012/1026/oj.)
	   


Or. <Original>{EN}en</Original>
</Amend>
<Amend>Emenda		<NumAm>3</NumAm>
<DocAmend>Proposta għal regolament</DocAmend>
<Article>Premessa 3</Article>
	

	Test propost mill-Kummissjoni
	Emenda

	(3)	F’konformità mar-Regolament (UE) Nru 1026/2012 pajjiż jista’ jiġi identifikat bħala pajjiż li jippermetti sajd mhux sostenibbli jekk, fost l-oħrajn, jonqos milli jikkoopera fil-ġestjoni ta’ stokk ta’ interess komuni f’konformità sħiħa mad-dispożizzjonijiet tal-UNCLOS u tal-UNFSA, jew ma’ kwalunkwe ftehim internazzjonali ieħor jew ma’ kwalunkwe norma oħra tad-dritt internazzjonali, u jekk jonqos milli jadotta l-miżuri meħtieġa għall-ġestjoni tas-sajd.
	(3)	F’konformità mar-Regolament (UE) Nru 1026/2012 pajjiż jista’ jiġi identifikat bħala pajjiż li jippermetti sajd mhux sostenibbli jekk, fost l-oħrajn, jonqos milli jikkoopera fil-ġestjoni ta’ stokk ta’ interess komuni f’konformità sħiħa mad-dispożizzjonijiet tal-UNCLOS u tal-UNFSA, jew ma’ kwalunkwe ftehim internazzjonali ieħor jew ma’ kwalunkwe norma oħra tad-dritt internazzjonali, jew jekk jonqos milli jadotta l-miżuri rilevanti għall-ġestjoni tas-sajdu milli jikkonforma magħhom.


Or. <Original>{EN}en</Original>
</Amend>
<Amend>Emenda		<NumAm>4</NumAm>
<DocAmend>Proposta għal regolament</DocAmend>
<Article>Premessa 4</Article>
	

	Test propost mill-Kummissjoni
	Emenda

	(4)	Jenħtieġ li tiġi introdotta definizzjoni ta’ “nuqqas ta’ kooperazzjoni”, biex jiġu ddefiniti aħjar, għall-finijiet tar-Regolament (UE) Nru 1026/2012, il-kamp ta’ applikazzjoni u t-tifsira tar-rekwiżit ta’ kooperazzjoni skont l-UNCLOS u l-UNFSA.
	(4)	Jenħtieġ li jiġu introdotti definizzjonijiet ta’ “nuqqas ta’ kooperazzjoni” u “l-aqwa parir xjentifiku disponibbli”, biex jiġu ddefiniti aħjar, għall-finijiet tar-Regolament (UE) Nru 1026/2012, il-kamp ta’ applikazzjoni u t-tifsira tar-rekwiżit ta’ kooperazzjoni skont l-UNCLOS u l-UNFSA.


Or. <Original>{EN}en</Original>
</Amend>
<Amend>Emenda		<NumAm>5</NumAm>
<DocAmend>Proposta għal regolament</DocAmend>
<Article>Premessa 5</Article>
	

	Test propost mill-Kummissjoni
	Emenda

	(5)	Jeħtieġ ukoll li jiġi ċċarat li jekk pajjiż ma jimplimentax il-miżuri meħtieġa għall-ġestjoni tas-sajd jista’ jitqies bħala pajjiż li jippermetti sajd mhux sostenibbli, u li dawn il-miżuri jinkludu miżuri ta’ kontroll.
	(5)	Jeħtieġ ukoll li jiġi ċċarat li pajjiż jista’ jitqies li jippermetti sajd mhux sostenibbli jekk ma jimplimentax il-miżuri meħtieġa għall-ġestjoni jew għall-kontroll tas-sajd, inkluż fil-qafas tal-RFMOs.


Or. <Original>{EN}en</Original>
</Amend>
<Amend>Emenda		<NumAm>6</NumAm>
<DocAmend>Proposta għal regolament</DocAmend>
<Article>Premessa 6</Article>
	

	Test propost mill-Kummissjoni
	Emenda

	(6)	Jixraq ukoll li jissaħħu l-proċeduri ta’ qabel u ta’ wara l-adozzjoni tal-miżuri fir-rigward tal-pajjiżi li jippermettu sajd mhux sostenibbli.
	(6)	Jixraq ukoll li jissaħħu l-proċeduri ta’ qabel u ta’ wara l-adozzjoni tal-miżuri fir-rigward tal-pajjiżi li jippermettu sajd mhux sostenibbli, inkluż fil-qafas tal-RFMOs.


Or. <Original>{EN}en</Original>
</Amend>
<Amend>Emenda		<NumAm>7</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt -1 (ġdid)</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 2 – paragrafu 1 – punt b</Article2>
	

	Test fis-seħħ
	Emenda

	
	(-1)	fl-Artikolu 2, il-punt (b) huwa sostitwit b’dan li ġej:

	(b)	“speċi assoċjata” tfisser kwalunkwe ħut li jappartjenti għall-istess ekosistema tal-istokk ta’ interess komuni u li jkun jippriża minn fuq dak l-istokk, li jkun priża għalih, li jikkompeti miegħu għall-ikel u l-ispazju tal-għajxien jew li jinsab flimkien miegħu fl-istess żona tas-sajd u li jiġi sfruttat jew meħud bi żball fl-istess sajda jew sajd;
	“(b)	“speċi assoċjata” tfisser kwalunkwe ħut li jappartjeni għall-istess ekosistema tal-istokk ta’ interess komuni u li jikkaċċja dak l-istokk, li jkun priża għalih, li jikkompeti miegħu għall-ikel u l-ispazju tal-għajxien jew li jkun jinsab flimkien miegħu fl-istess żona tas-sajd u li jiġi sfruttat, ikun qabda aċċessorja jew jittieħed bi żball fl-istess sajda jew sajd;”


Or. <Original>{EN}en</Original>
(32012R1026)
</Amend>
<Amend>Emenda		<NumAm>8</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1 – parti introduttorja</Article>
	

	Test propost mill-Kummissjoni
	Emenda

	(1)	fl-Artikolu 2 jiżdied il-punt (i) li ġej:
	(1)	fl-Artikolu 2, jiżdiedu l-punti li ġejjin:


Or. <Original>{EN}en</Original>

</Amend>
<Amend>Emenda		<NumAm>9</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 2 – paragrafu 1 – punt i – parti introduttorja</Article2>
	

	Test propost mill-Kummissjoni
	Emenda

	(i)	il-frażi ‘nuqqas ta’ kooperazzjoni’ tfisser in-nuqqas ta’ impenn in bona fede u ta’ konsultazzjonijiet sinifikanti, li fihom isir sforz sostanzjali, bil-ħsieb li jintlaħaq ftehim dwar l-adozzjoni tal-miżuri meħtieġa għall-ġestjoni tas-sajd; eżempji ta’ nuqqas ta’ kooperazzjoni jinkludu, iżda mhumiex limitati għal dawn li ġejjin:
	(i)	“nuqqas ta’ kooperazzjoni” tfisser in-nuqqas minn pajjiżi terzi ta’ impenn in bona fede u ta’ konsultazzjonijiet sinifikanti mal-Istati kostali u/jew mal-partijiet tas-sajd rilevanti kollha, inkluż fi ħdan l-RFMOs, bil-ħsieb li jintlaħaq ftehim dwar l-adozzjoni tal-miżuri meħtieġa għall-ġestjoni tas-sajd; eżempji ta’ nuqqas ta’ kooperazzjoni jinkludu, iżda mhumiex limitati għal dawn li ġejjin:


Or. <Original>{EN}en</Original>
</Amend>
<Amend>Emenda		<NumAm>10</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 2 – paragrafu 1 – punt i – punt 4</Article2>
	

	Test propost mill-Kummissjoni
	Emenda

	(4)	id-dewmien bla bżonn;
	(4)	id-dewmien bla bżonn biex tingħata tweġiba għat-talbiet;


Or. <Original>{EN}en</Original>
</Amend>
<Amend>Emenda		<NumAm>11</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 2 – paragrafu 1 – punt i – punt 5</Article2>

	

	Test propost mill-Kummissjoni
	Emenda

	(5)	it-talbiet għal informazzjoni li ma jkunux raġonevoli;
	(5)	it-talbiet għal informazzjoni jew azzjonijiet li jridu jittieħdu li ma jkunux raġonevoli, inklużi skadenzi li ma jkunux raġonevoli għal tweġiba jew azzjoni;


Or. <Original>{EN}en</Original>
</Amend>
<Amend>Emenda		<NumAm>12</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 2 – paragrafu 1 – punt i – punt 10a (ġdid)</Article2>
	

	Test propost mill-Kummissjoni
	Emenda

	
	(10a)	l-adozzjoni ta’ miżuri jew kwoti unilaterali li ma jkunux konformi mal-miżuri jew mal-kwoti miftiehma bilateralment jew multilateralment.


Or. <Original>{EN}en</Original>
</Amend>
<Amend>Emenda		<NumAm>13</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 2 – paragrafu 1 – punt ia (ġdid)</Article2>
	

	Test propost mill-Kummissjoni
	Emenda

	
	(ia)	“l-aqwa parir xjentifiku disponibbli” tfisser parir xjentifiku disponibbli pubblikament li jkun appoġġat bl-aktar data u metodi xjentifiċi aġġornati, u li jew inħareġ inkella ġie rieżaminat minn korp xjentifiku indipendenti li jkun rikonoxxut fil-livell tal-Unjoni jew fil-livell internazzjonali.


Or. <Original>{EN}en</Original>
</Amend>
<Amend>Emenda	<NumAm>14</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 2</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 3 – paragrafu 1 – punt b – punt i</Article2>
	

	Test propost mill-Kummissjoni
	Emenda

	
	

	(1)	fl-Artikolu 3(b), il-punt (i) huwa sostitwit b’dan li ġej:
	imħassar

	“(i)	jonqos milli jadotta jew jimplimenta l-miżuri meħtieġa għall-ġestjoni tas-sajd, inkluż miżuri ta’ kontroll sabiex jiġu żgurati l-konservazzjoni u l-ġestjoni effettivi tal-istokkijiet ta’ interess komuni; jew”;
	


Or. <Original>{EN}en</Original>
</Amend>

<Amend>Emenda	<NumAm>15</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 2a (ġdid)</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 3</Article2>
	

	Test fis-seħħ
	Emenda

	
	(2a)	l-Artikolu 3 huwa sostitwit b’dan li ġej:

	Artikolu 3
	“Artikolu 3

	Pajjiżi li jippermettu sajd mhux sostenibbli
	Pajjiżi li jippermettu sajd mhux sostenibbli

	Pajjiż terz jista’ jiġi identifikat bħala pajjiż li jippermetti sajd mhux sostenibbli meta:
	Pajjiż terz jista’ jiġi identifikat bħala pajjiż li jippermetti sajd mhux sostenibbli meta:

	(a) 	jonqos milli jikkoopera fil-ġestjoni ta’ stokk ta’ interess komuni b’konformità sħiħa mad-dispożizzjonijiet tal-UNCLOS u tal-UNFSA, jew ta’ kwalunkwe ftehim internazzjonali ieħor jew norma oħra tal-liġi internazzjonali; u
	(a) 	jonqos milli jikkoopera fil-ġestjoni ta’ stokk ta’ interess komuni b’konformità sħiħa mad-dispożizzjonijiet tal-UNCLOS u tal-UNFSA, jew ta’ kwalunkwe ftehim internazzjonali ieħor jew norma oħra tal-liġi internazzjonali; jew

	(b) 	jew:
	(b) 	ikun naqas milli jadotta jew jimplimenta l-miżuri neċessarji ta’ ġestjoni tas-sajd, inklużi dawk miftiehma bilateralment jew multilateralment, inklużi miżuri ta’ kontroll li jiżguraw il-konservazzjoni u l-ġestjoni effettivi tal-istokkijiet ta’ interess komuni; jew

	(i) ikun naqas milli jadotta il-miżuri neċessarji ta’ ġestjoni tas-sajd; jew
	

	(ii) 	jadotta miżuri ta’ ġestjoni tas-sajd mingħajr kunsiderazzjoni xierqa għad-drittijiet, l-interessi u d-doveri ta’ pajjiżi oħra u l-Unjoni, u dawk il-miżuri ta’ ġestjoni tas-sajd, meta jitqiesu flimkien ma’ miżuri meħuda minn pajjiżi oħra u l-Unjoni, iwasslu għal attivitajiet tas-sajd li jistgħu jirriżultaw fl-istat mhux sostenibbli tal-istokk. Din il-kundizzjoni titqies li ġiet issodisfata anke meta l-miżuri ta’ ġestjoni tas-sajd adottati minn dak il-pajjiż ma jkunux wasslu li l-istokk ikun fi stat mhux sostenibbli sempliċiment minħabba miżuri adottati minn oħrajn.
	(c)	jadotta miżuri ta’ ġestjoni tas-sajd mingħajr kunsiderazzjoni xierqa għad-drittijiet, l-interessi u d-doveri ta’ pajjiżi oħra u tal-Unjoni, u dawk il-miżuri ta’ ġestjoni tas-sajd, meta jitqiesu flimkien ma’ miżuri meħuda minn pajjiżi oħra u l-Unjoni, iwasslu għal attivitajiet tas-sajd li jistgħu jirriżultaw fl-istat mhux sostenibbli tal-istokk. Din il-kundizzjoni titqies li ġiet issodisfata anke meta l-miżuri ta’ ġestjoni tas-sajd adottati minn dak il-pajjiż ma jkunux wasslu biex l-istokk ikun fi stat mhux sostenibbli sempliċiment minħabba miżuri adottati minn oħrajn; jew

	
	(d) 	jonqos sistematikament milli jikkonforma ma’ ftehimiet bilaterali jew multilaterali, billi jonqos milli jieħu azzjoni effettiva jew f’waqtha kontra ċ-ċittadini tiegħu jew il-bastimenti li jtajru l-bandiera tiegħu, li kienu meqjusa li wettqu sajd illegali, mhux irrappurtat u mhux irregolat jew aġixxew kontra l-miżuri ta’ ġestjoni tas-sajd stabbiliti b’tali ftehimiet.”


Or. <Original>{EN}en</Original>

(32012R1026)
<TitreJust>Ġustifikazzjoni</TitreJust>
Ir-rapporteur biddel l-istruttura tal-Artikolu 3 biex jistabbilixxi kriterji ugwali li jiżguraw li kull azzjoni elenkata tiġi interpretata bħala ġustifikazzjoni valida biex pajjiż jiġi ddeterminat bħala wieħed li jippermetti prattiki tas-sajd mhux sostenibbli. Barra minn hekk, żdied kriterju ġdid biex jindirizza speċifikament in-nuqqas ta’ azzjoni kontra bastimenti involuti f’sajd illegali, mhux irrappurtat u mhux irregolat (IUU).
</Amend>
<Amend>Emenda		<NumAm>16</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 3 – punt aa (ġdid)</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 6 – paragrafu 2a (ġdid)</Article2>
	

	Test propost mill-Kummissjoni
	Emenda

	
	(aa) 	jiddaħħal il-paragrafu li ġej:

	
	“2a.	Meta l-istokk ta’ interess komuni jaqa’ fil-kamp ta’ applikazzjoni ta’ RFMO, qabel ma tadotta l-miżuri msemmija fl-Artikolu 4, il-Kummissjoni għandha tqajjem il-kwistjoni ta’ pajjiż terz li jippermetti nuqqas ta’ konformità fi ħdan il-korp rilevanti, biex tfittex rettifika f’waqtha tan-nuqqas ta’ konformità. Fil-każ ta’ nuqqas ta’ konformità u nuqqas ta’ rettifika sistematiċi, il-Kummissjoni għandha tieħu azzjoni fuq il-bażi tal-miżuri msemmija fl-Artikolu 4.”


Or. <Original>{EN}en</Original>
(32012R1026)
</Amend>
<Amend>Emenda		<NumAm>17</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 3 – punt b</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 6 – paragrafu 3</Article2>
	

	Test propost mill-Kummissjoni
	Emenda

	3. 	Qabel tadotta l-miżuri msemmija fl-Artikolu 4, il-Kummissjoni għandha tipprovdi lill-pajjiż ikkonċernat opportunità raġonevoli li jwieġeb għan-notifika bil-miktub u li jipprovdi kwalunkwe informazzjoni rilevanti.
	3. 	Qabel tadotta l-miżuri msemmija fl-Artikolu 4, il-Kummissjoni għandha tipprovdi l-opportunità lill-pajjiż ikkonċernat li jwieġeb għan-notifika bil-miktub u li jipprovdi kwalunkwe informazzjoni rilevanti.


Or. <Original>{EN}en</Original>
</Amend>
<Amend>Emenda		<NumAm>18</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 3 – punt c – parti introduttorja</Article>
	

	Test propost mill-Kummissjoni
	Emenda

	(c)	jiddaħħlu l-paragrafi (4), (5) u (6) li ġejjin:
	(c)	jiżdiedu l-paragrafi li ġejjin:


Or. <Original>{EN}en</Original>
</Amend>
<Amend>Emenda		<NumAm>19</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 3 – punt c</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 6 – paragrafu 4</Article2>
	

	Test propost mill-Kummissjoni
	Emenda

	4.	Il-Kummissjoni għandha tagħti lill-pajjiż ikkonċernat biżżejjed żmien biex iwieġeb għan-notifika u żmien raġonevoli biex jirrimedja s-sitwazzjoni.
	4.	Il-Kummissjoni għandha tagħti lill-pajjiż ikkonċernat massimu ta’ 90 jum biex iwieġeb għan-notifika u massimu ta’ 90 jum ulterjuri mid-data ta’ dik it-tweġiba biex jirrimedja s-sitwazzjoni.


Or. <Original>{EN}en</Original>
</Amend>
<Amend>Emenda		<NumAm>20</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 3 – punt c</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 6 – paragrafu 5</Article2>
	

	Test propost mill-Kummissjoni
	Emenda

	5.	Wara l-adozzjoni tal-miżuri skont l-Artikolu 4, il-Kummissjoni għandha tkompli tinteraġixxi mal-pajjiż ikkonċernat, bil-ħsieb li dak il-pajjiż ma jkomplix jippermetti sajd mhux sostenibbli.
	5.	Wara l-adozzjoni tal-miżuri skont l-Artikolu 4, il-Kummissjoni għandha tkompli tinteraġixxi bilateralment, multilateralment, jew mal-korp tal-konformità tal-RFMO rilevanti, bl-għan li l-pajjiż ikkonċernat ma jkomplix jippermetti sajd mhux sostenibbli.


Or. <Original>{EN}en</Original>

</Amend>
<Amend>Emenda		<NumAm>21</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 3a (ġdid)</Article>
<DocAmend2>Regolament (UE) Nru 1026/2012</DocAmend2>
<Article2>Artikolu 7 – paragrafu 1</Article2>
	

	Test fis-seħħ
	Emenda

	
	(3a) fl-Artikolu 7, il-paragrafu 1 huwa sostitwit b’dan li ġej:

	1. 	Il-miżuri msemmija fl-Artikolu 4 għandhom jieqfu milli japplikaw meta l-pajjiż li jippermetti sajd mhux sostenibbli jadotta miżuri korrettivi neċessarji għall-konservazzjoni u l-ġestjoni tal-istokk ta’ interess komuni u dawk il-miżuri korrettivi:
	“1. 	Il-miżuri msemmija fl-Artikolu 4 għandhom jieqfu japplikaw meta l-pajjiż li jippermetti sajd mhux sostenibbli jadotta miżuri korrettivi neċessarji għall-konservazzjoni u l-ġestjoni tal-istokk ta’ interess komuni u dawk il-miżuri korrettivi:

	(a) 	ikunu jew ġew adottati b’mod awtonomu, jew ikun intlaħaq ftehim dwarhom fil-kuntest tal-konsultazzjonijiet mal-Unjoni u, meta jkun applikabbli, ma’ pajjiżi oħrajn ikkonċernati; u
	(a) 	ikunu jew ġew adottati b’mod awtonomu, jew ikun intlaħaq ftehim dwarhom fil-kuntest tal-konsultazzjonijiet mal-Unjoni u, meta jkun applikabbli, ma’ pajjiżi oħrajn ikkonċernati jew fil-qafas tal-RFMOs; u

	(b) 	ma jfixklux l-effett tal-miżuri meħuda mill-Unjoni b’mod awtonomu jew b’kooperazzjoni ma’ pajjiżi oħrajn, għall-finijiet tal-konservazzjoni tal-istokkijiet ikkonċernati ta’ ħut.
	(b) 	ma jfixklux l-effett tal-miżuri meħuda mill-Unjoni b’mod awtonomu jew b’kooperazzjoni ma’ pajjiżi oħrajn jew fil-qafas tal-RFMOs, għall-finijiet tal-konservazzjoni tal-istokkijiet ikkonċernati ta’ ħut.”


Or. <Original>{EN}en</Original>
(32012R1026)
</Amend></RepeatBlock-Amend>

[bookmark: _Toc188970527][bookmark: _Toc190075549]NOTA SPJEGATTIVA
Dan ir-regolament huwa għodda vitali fil-qafas ta’ governanza internazzjonali tas-sajd tal-UE, imfassal biex isaħħaħ il-mekkaniżmi tiegħu li jiżguraw ġestjoni sostenibbli tal-istokkijiet tal-ħut. Dan iservi bħala pedament li jrawwem il-kooperazzjoni internazzjonali fis-sostenibbiltà, jindirizza n-nuqqas ta’ konformità u jissalvagwardja l-interessi fit-tul tas-sajjieda tal-UE.
L-għan tar-rapporteur, fost l-oħrajn, huwa li jsaħħaħ il-potenzjal ta’ dan l-istrument. Ir-rapporteur ifittex li jiżgura li l-UE tkun mgħammra b’qafas robust u komprensiv biex tiffaċċja l-isfidi attwali u futuri ppreżentati mis-sħab bilaterali u multilaterali kollha, filwaqt li tuża wkoll bl-aħjar mod ir-rwol tal-korpi ta’ konformità fi ħdan l-organizzazzjonijiet reġjonali tal-ġestjoni tas-sajd (RFMOs). Għalhekk, dan ir-rapport għandu l-għan li jsaħħaħ l-istrateġija ta’ governanza internazzjonali tas-sajd tal-UE u jiżgura l-objettivi fit-tul tagħha għal ġestjoni sostenibbli u ekwa tas-sajd.
Ir-rapporteur ifaħħar il-bidliet proposti mill-Kummissjoni għall-Artikolu 3 dwar l-identifikazzjoni ta’ pajjiżi li jippermettu sajd mhux sostenibbli, kif ukoll għall-Artikolu 6 li jistabbilixxi azzjonijiet li jridu jittieħdu qabel l-adozzjoni ta’ miżuri u sussegwentement, u ddeċieda li jintroduċi dispożizzjonijiet aktar ċari u aktar komprensivi biex isaħħaħ l-akkontabbiltà. 
Fost l-oħrajn, ir-rapporteur jenfasizza l-importanza li jiġu opposti talbiet mhux raġonevoli minn pajjiżi terzi, liema talbiet jistgħu jipperikolaw l-interessi strateġiċi tal-UE u tas-sajjieda tagħha. Dispożizzjonijiet immirati lejn il-prevenzjoni ta’ talbiet u skadenzi mhux ġustifikati jissalvagwardjaw l-ekwità tan-negozjati u jipproteġu l-interessi tas-sajjieda tal-UE. Barra minn hekk, l-emendi tar-rapporteur jindirizzaw in-nuqqas ta’ konformità mis-sħab tagħna, u b’hekk jiddefendu l-isforzi internazzjonali ta’ sostenibbiltà biex jipproteġu l-oċeani tagħna, filwaqt li jipproteġu wkoll l-interessi tas-sajjieda tal-UE. Kollettivament, dawn il-bidliet jistabbilixxu qafas ta’ negozjar aktar komprensiv u strateġiku mas-sħab tagħna.
Ir-rapporteur iqis li huwa kruċjali li jissaħħaħ ir-rwol tal-korpi ta’ konformità fi ħdan l-RFMOs u jqis li l-Kummissjoni ma tużax din l-għodda ta’ governanza internazzjonali tas-sajd biżżejjed. Qabel ma tieħu azzjoni ulterjuri, l-UE tista’ ttejjeb l-użu bl-aħjar mod tal-kooperazzjoni internazzjonali fil-ġestjoni sostenibbli tas-sajd, billi żżomm akkontabbli, fi ħdan dawn il-korpi multilaterali, lill-pajjiżi terzi li jippermettu sajd mhux sostenibbli. L-emendi proposti għandhom l-għan li jintegraw b’mod aktar effettiv l-RFMOs bħala għodda ta’ konformità fi ħdan l-istrateġija ta’ governanza internazzjonali tas-sajd tal-UE, filwaqt li jisfruttaw il-potenzjal sħiħ tagħhom biex jiġġieldu l-prattiki tas-sajd mhux sostenibbli. Ir-rapporteur jenfasizza l-importanza ta’ dawn il-bidliet leġiżlattivi biex jixprunaw azzjoni tanġibbli mill-Kummissjoni sabiex ittejjeb l-effettività tal-RFMOs, ittejjeb is-sostenibbiltà ambjentali u tiżgura l-ġustizzja soċjali għas-sajjieda tal-UE.
L-introduzzjoni ta’ definizzjoni ċara tal-“aqwa parir xjentifiku disponibbli” tindirizza lakuna kritika fil-leġiżlazzjoni eżistenti. Din l-emenda tiżgura konsistenza u ċarezza akbar fid-dispożizzjonijiet kollha, filwaqt li tipprevjeni l-ambigwità fit-teħid tad-deċiżjonijiet. Billi tibbaża d-deċiżjonijiet dwar il-ġestjoni tas-sajd fuq prinċipji xjentifiċi sodi, l-UE ssaħħaħ kemm ir-rigorożità legali kif ukoll dik xjentifika tal-azzjonijiet ta’ konservazzjoni. Dan, min-naħa l-oħra, itejjeb l-effettività fit-tul tal-isforzi ta’ sostenibbiltà tal-UE. 
Bħala konklużjoni, ir-rapporteur jemmen li l-emendi proposti għandhom il-potenzjal li jagħmlu dan ir-regolament strument aktar b’saħħtu, aktar komprensiv u li jibqa’ validu għall-futur għall-UE. Dan ikompli javvanza l-isforzi tagħna lejn approċċ proattiv, reżiljenti u ekwu għall-ġestjoni tas-sajd, filwaqt li jikkonsolida l-pożizzjoni tal-UE bħala mexxejja globali fil-governanza internazzjonali tas-sajd sostenibbli.

[bookmark: FootprintPageRR][bookmark: _Toc190075550]ANNESS: ENTITAJIET JEW PERSUNI
LI R-RAPPORTEUR IRĊIEVA KONTRIBUT MINGĦANDHOM
<FootprintIntro>Ir-rapporteur jiddikjara, taħt ir-responsabbiltà esklużiva tiegħu, li ma rċieva l-ebda kontribut minn entità jew persuna li jrid jissemma f’dan l-Anness f’konformità mal-Artikolu 8 tal-Anness I tar-Regoli ta’ Proċedura.</FootprintIntro>

